**06.02.2024(1).**

**E-pasta nosaukums**

Ģimenes ārstu aptauja par papildus darbinieku

**E-pasta teksts**

Nacionālais veselības dienests (turpmāk - Dienests) lūdz atbildēt uz pieciem aptaujas jautājumiem **līdz 2024.gada 8.februāra plkst.12.00** par vēlmi pieņemt darbā praksē papildus darbinieku pie sekojošiem nosacījumiem:

* Papildus darbinieka darba samaksa plānota kā ārstniecības un pacientu aprūpes personām un funkcionālo speciālistu asistentiem.
* Papildus darbinieka apmaksai plānots piešķirt pilnu slodzes algu.
* Papildus darbinieks var nebūt ārstniecības persona.
* Papildus darbiniekam ir jābūt reģistrētam Ārstniecības personu un ārstniecības atbalsta personu reģistrā.
* Ir pieļaujams, ka papildus darbinieks var būt kāds no esošajiem darbiniekiem, ja pie diviem finansējumiem vidējam medicīniskajam personālam ir nodarbināti trīs vai vairāk darbinieki.
* Ģimenes ārsta praksei ir ne mazāk kā divi kabineti pacientu pieņemšanai, kas nav kopīgi ar cita ārsta praksi. Papildus darbiniekam ir iekārtota darba vieta ar datoru.
* Potenciālie papildus darbinieka darba pienākumi:
  + Birokrātiska sloga atvieglošana (talonu, vakcinācijas faktu ievade u.c.);
  + Pacientu koordinācijas funkcija (piemēram, saziņai ar Sociālo dienestu, prakses pieraksta organizēšanai, skrīningu izpildes monitorings u.c.);
  + Prakses administratora funkcija.
  + Un citi pēc ģimenes ārsta ieskatiem.

Aptaujas saite: <https://forms.office.com/e/v8q4JaB2wU>